*Par atbilžu sniegšanu atklātā konkursā*

*“Maksājumu pieņemšana Rīgas satiksmes mobilajā lietotnē un tīmekļa vietnē”*

*(ID Nr.RS/2025/32)*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pakalpojuma sniedzēja ir saņēmusi vēstuli ar lūgumu sniegt skaidrojumus par atklāta konkursa “Maksājumu pieņemšana Rīgas satiksmes mobilajā lietotnē un tīmekļa vietnē” (ID Nr.RS/2025/32) nolikumā (turpmāk – Nolikums) ietvertajām prasībām.

**1.jautājums:**

Kurš šobrīd ir maksājumu apstrādes pakalpojuma sniedzējs (acquirer / maksājumu vārteja)?

**Atbilde:**

Rīgas satiksme” maksājumu apstrādes pakalpojumu nodrošina AS “Citadele banka” KLIX risinājuma ietvarā.

**2.jautājums:**

Vai šajā iepirkumā ir pieļaujams izmantot citu maksājumu apstrādes pakalpojumu sniedzēju?

**Atbilde:**

Ir pieļaujams izmantot citu maksājumu apstrādes pakalpojumu sniedzēju. Būtiskākais, lai maksājumu servisa sniedzējs, jeb Payment processor, nodrošina visu pakalpojumu, t.i., gan karšu darījumu apstrādi, gan internetbankas, gan Apple Pay un Apple Pay.

**3.jautājums:**

Ņemot vērā, ka klientam ir divi dažādi bankas konti (viens biļetēm un otrs autostāvvietām):

* + Kā tiks organizēts maksājuma process, ja klients vienlaicīgi iegādājas gan biļetes, gan apmaksā stāvvietu?
  + Vai katram pakalpojumam būs atsevišķs maksājuma process?
  + Vai biļetes un stāvvietu varēs apmaksāt vienā maksājumā?
  + Ja tiek izmantots viens maksājums, vai būs iespējams to precīzi sadalīt un piešķirt attiecīgajiem kontiem (biļetēm un stāvvietām)?

**Atbilde:**

a) Pasūtītāja mobilajā lietotnē šobrīd nav ieviests “pirkumu grozs”, tāpēc, atrodoties sadaļā “Biļetes”, pēc biļetes veida izvēles klients uzreiz tiek pārvirzīts uz maksāšanas skatu. Tāpat arī sadaļā “Autostāvvietas”. Līdz ar to faktiski katrai sadaļai ir pieslēgts atsevišķs maksājumu serviss. Pieejamās maksāšanas metodes katrā sadaļā ir atšķirīgas, jo sadaļā “Autostāvvietas” nepieciešama naudas rezervācijas funkcija, savukārt sadaļā “Biļetes” – šāda funkcija nav nepieciešama.

b) Jā, katram pakalpojumam ir savs maksāšanas process.

c) d) Nē, biļetes un stāvvietu nevar apmaksāt vienā maksājumā.

Iepirkumu komisijas priekšsēdētāja Karīna Meiberga